
PLENirZia 200B: RaLLva 

Beharrezko materiala: 

- Plentziako Udalaren web gunean (www.plentzia.net ) edo turismo bulegoan aurkitu 
dezakegun herriko planoa. 1 eta 2 eranskinetan bi modelo aurkitu ditzakegu. Talde 
bakoitzeko bat beharko dugu. 

- Toki bakoitzeko pista bat, bidea jarraitzeko lagungarri izango dutena. Talde kopuru adina 
kopia izan beharko ditugu. 

- Azkeneko froga burutzeko kriptograma eta bi taulak. 3 eta 4 eranskinetan aurkitu 
ditzakegu. Talde bakoitzeko bat beharko dugu. 

- Talde bakoitzarentzako arkatz eta borragoma bat. 
Rally-ko arauak: 

- Momentuoro taldeak batera joan behar du eta begirale bat egon behar da honekin. 
Errepideak eta toki arriskutsuak ezingo dira monitoreak agindu arte gurutzatu. Arau hau ez 
betetzeak talde osoaren kaleratzea suposatuko du. 

- Ezin dira beste taldeen pistak hartu ezta ezkutatu. Bakoitzak bereak izango ditu. 
Jokatzeko argibideak: 

- Hasi baino lehen, monitoreek pistak dagokien tokian ezkutatuko dituzte, baina ez talde 
guztienak berean. Udalekukoa ez den norbaiten parte hartzea beharrezkoa izanez gero, 
honekin hitz egingo dute lehenago eta arazoren bat egotekotan pistaren planteamendua 
aldatuko da. 

- Talde bakoitzari lehenengo pista emango zaio eta honetan dagoena ulertu ondoren, 
hurrengoaren bila joango dira. Talde guztiak aldi berean hasiko dira. 

- Begiralearekin batera ibilbidea burutuko dute, azkeneko pistak etxera bidali arte. 

- Etxera heltzen diren heinean, posizioak kontutan hartuko ditugu. Lehenak segundoko 
atzerapena izango du bukaerako frogan, bigarrenak 15 segundokoa, hirugarrenak 30- 
ekoa... 

- Heldutako ordenari jarraituz eta adierazitako denbora tarteak utzita, talde bakoitzari 
kriptograma eta hau argitzeko taulak emango dizkiogu. 

- Kriptogramak ezkutatzen duena esaten digun lehenengo taldeak jokua irabaziko du. 

- Hamar minutu iragan ostean ez badu inork erantzuna aurkitu azkeneko pista emango 
diegu: koloreak zenbaki, zenbakiak hitz, elkarrekin nahastuta aukera anitz. 

PLENirZia 200B: RaLLva 

Pistak eskutatzeko tokiak: 

- Aterpe alboan dagoen frontoia. 

Falta eta Pasa zenbakien artean. Lurrean, bola bat eginda eta zeloarekin pegatuta. 

- Udaletxea. 

Atean dauden zutebeetan zeloz pegatuta, edo hormatxoan. 

- Ermita del Santo Cristo del Amparo. 

Sarrera inguruan zeloarekin oratuta. 

- Turismo bulegoa. 

Bertako langileei emango diegu ahal izatekotan. Bestela, ate inguruan utziko 
ditugu. 

- Postetxea. 

Postetxea eta kaiaren artean dauden zuhaitzetan pegatuta, bankuen azpian... 
Turismo bulegoa itxita badago eta postetxea zabalik, hauei galdetuko diegu ea pista 
gordeko diguten. 

- Aterpetxea. 

Ez dugu pista eskutatu behar. Hemen begirale bat egongo da taldeak heltzeko zain 
azkeneko proba burutzeko. Ordena apuntatuko du honek. 

Lau talde egonda, bakoitzaren ibilbidea: 

- 1 . taldea: Ermita - Udaletxea - Postetxea - Turismo bulegoa - Frontoia -Aterpetxea. 

- 2. taldea: Frontoia - Ermita - Turismo bulegoa - Udaletxea - Postetxea -Aterpetxea. 

- 3. taldea: Postetxea - Turismo bulegoa - Udaletxea - Frontoia - Ermita - Aterpetxea. 

- 4. taldea: Udaletxea - Tursimo bulegoa - Ermita - Frontoia - Postetxea -Aterpetxea. 

Taldeentzako gomendioak: 

- Korrika hasi baino lehen zeiurtatu mezua ondo ulertu duzuela. 

- Herriko planoa ondo begiratu, toki bera leku baten baino gehiagotan egon baitaiteke. 

- Ez izan jendeari argibideak eskatzeko beldurrik izan. Beti mesedez eta lasaitasunez 
eskatu. 

Pistak: 

- Udaletxera joateko: Sauronen eraztunak Erdi Lurra menderatzen du eta eraikin honetatik 
Plentzia osoa dago zuzenduta. 

- Frontoira joateko: Joan zaitez korrika hurrengo pisataren bila. Kontuz izan, 4-a gainditu 
beharko baituzu, baina 7-tik haratago ez duzu lortuko. 

- Ermitara joateko: Orain dela 2000 urte inguru pertsona batek historia aldatu zuen, baina 
ez zaitez bere bulego nagusira joan, baizik eta sukurtsalera. 

PLENirZia 200B: RaLLva 



- Turismo bulegora joateko: Hurrengo pista eskuratzeko informazioa nahi izatekotan, egizu 
turisten antzera eta joan herrian zehar gidatu zaitzaketen tokira. 

- Postetxera joateko: Bidaliozu e-maila lagun bati, baina ez zure erara, baizik eta zure 
aititak egingo zukeen bezala, zure adina zuenean. 

- Aterpetxera joateko: Deszifratzea inoiz ez da erraza izan, baina geroz eta lehenago 
bueltatu, orduan eta denbora gehiago izango duzu kideei irabazteko. 

Kriptogramaren soluzioa: 

- Lehenik eta behin koloreak zenbaki/letra bihurtu behar dira, eskumako taula erabilita. 
Ondoren, aurrekoak binaka hartuta eta ezkerreko taularen bidez, letra bakarra lortuko 
dugu bikote bakoitzeko. Honek erantzuna emango digu, kasu honetan "Plentzia". 

3. Eranskina 

